CELEX: 22009D0008
Language: da
Date: 2008-02-05 00:00:00
Title: Afgørelse truffet af Det Blandede EØS-udvalg nr. 8/2009 af 5. februar 2009 om ændring af bilag II (Tekniske forskrifter, standarder, prøvning og certificering) og bilag XIII (Transport) til EØS-aftalen

19.3.2009   
            
            
               DA
            
            
               Den Europæiske Unions Tidende
            
            
               L 73/42
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 8/2009
   af 5. februar 2009
   om ændring af bilag II (Tekniske forskrifter, standarder, prøvning og certificering) og bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag II til aftalen blev ændret ved afgørelse nr. 112/2008 truffet af Det Blandede EØS-udvalg den 7. november 2008 (1).
            
         
               (2)
            
            
               Bilag XIII til aftalen blev ændret ved afgørelse nr. 129/2008 truffet af Det Blandede EØS-udvalg den 5. december 2008 (2).
            
         
               (3)
            
            
               Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (3), Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum (4), Europa-Parlamentets og Rådets forordning (EF) nr. 551/2004 af 10. marts 2004 om organisation og udnyttelse af det fælles europæiske luftrum (5) og Europa-Parlamentets og Rådets forordning (EF) nr. 552/2004 af 10. marts 2004 om interoperabilitet i det europæiske lufttrafikstyringsnet (6) blev indarbejdet i aftalen ved afgørelse nr. 67/2006 (7) truffet af Det Blandede EØS-udvalg den 2. juni 2006 med landespecifikke tilpasninger.
            
         
               (4)
            
            
               Kommissionens forordning (EF) nr. 482/2008 af 30. maj 2008 om etablering af et softwaresikringssystem, der skal indføres af luftfartstjenesteudøvere, og om ændring af bilag II til forordning (EF) nr. 2096/2005 (8) bør indarbejdes i aftalen.
            
         
               (5)
            
            
               Ved Europa-Parlamentets og Rådets forordning (EF) nr. 1592/2002 af 15. juli 2002 om fælles regler for civil luftfart og om oprettelse af et europæisk luftfartssikkerhedsagentur (9), som blev indarbejdet i aftalen ved afgørelse nr. 179/2004 (10) truffet af Det Blandede EØS-udvalg den 9. december 2004, ophævedes direktiv 80/51/EØF (11) og bilag II til forordning (EØF) nr. 3922/91 (12), som er indarbejdet i aftalen og som derfor bør slettes fra aftalen —
            
         TRUFFET FØLGENDE AFTALE:
   Artikel 1
   Teksten i punkt 2 (Rådets direktiv 80/51/EØF) i kapitel XVII i bilag II til aftalen udgår.
   Artikel 2
   I bilag XIII til aftalen foretages følgende ændringer:
   
               1)
            
            
               Følgende led indsættes i punkt 66a (Rådets forordning (EØF) nr. 3922/91):
               
                           »—
                        
                        
                           
                              32002 R 1592: Europa-Parlamentets og Rådets forordning (EF) nr. 1592/2002 af 15. juli 2002 (EFT L 240 af 7.9.2002, s. 1).«
                        
                     
         
               2)
            
            
               Følgende punkt indsættes efter punkt 66we (Kommissionens forordning (EF) nr. 1265/2007):
               
                           »66wf.
                        
                        
                           
                              32008 R 0482: Kommissionens forordning (EF) nr. 482/2008 af 30. maj 2008 om etablering af et softwaresikringssystem, der skal indføres af luftfartstjenesteudøvere, og om ændring af bilag II til forordning (EF) nr. 2096/2005 (EUT L 141 af 31.5.2008, s. 5).«
                        
                     
         
               3)
            
            
               Følgende led indsættes i punkt 66x (Kommissionens forordning (EF) nr. 2096/2005):
               
                           »—
                        
                        
                           
                              32008 R 0482: Kommissionens forordning (EF) nr. 482/2008 af 30. maj 2008 (EUT L 141 af 31.5.2008, s. 5).«
                        
                     
         Artikel 3
   Den islandske og den norske udgave af forordning (EF) nr. 482/2008, der offentliggøres i Den Europæiske Unions Tidendes EØS-tillæg, er autentiske.
   Artikel 4
   Denne afgørelse træder i kraft den 6. februar 2009, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (13).
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 5. februar 2009.
      
         
            På vegne af Det Blandede EØS-udvalg
         
         Alan SEATTER
         
         
            Formand
         
      
   
   
      (1)  EUT L 339 af 18.12.2008, s. 100.
   
      (2)  EUT L 25 af 29.1.2009, s. 36.
   
      (3)  EUT L 96 af 31.3.2004, s. 1.
   
      (4)  EUT L 96 af 31.3.2004, s. 10.
   
      (5)  EUT L 96 af 31.3.2004, s. 20.
   
      (6)  EUT L 96 af 31.3.2004, s. 26.
   
      (7)  EUT L 245 af 7.9.2006, s. 18.
   
      (8)  EUT L 141 af 31.5.2008, s. 5.
   
      (9)  EFT L 240 af 7.9.2002, s. 1.
   
      (10)  EUT L 133 af 26.5.2005, s. 37.
   
      (11)  EFT L 18 af 24.1.1980, s. 26.
   
      (12)  EFT L 373 af 31.12.1991, s. 4.
   
      (13)  Ingen forfatningsmæssige krav angivet.